Palet Libya

Palet Libya (juga dikenali sebagai Palet Bandar,Lloyd 2010, p. 841. Palet Rampasan Perang Libya, Palet Ufti Libya, Palet Pengepungan, Palet Tehenu atau Tjehenu) ialah bahagian bawah sebidang palet kosmetik batu yang masih tinggal dengan hiasan ukiran dan tulisan hieroglif. Ia berasal dari zaman Naqada III atau Zaman Protodinasti Mesir (kira-kira 3200 hingga 3000 SM). Palet ini ditemui di Abydos, Mesir.

Palet ini diperbuat daripada batu syis dan berukuran 19 cm panjang dan 22 cm lebar. Ia disimpan di Bilik 43, tingkat bawah Muzium Mesir, Kaherah,Laman web rasmi Muzium Mesir, artikel Palet Libya , dicapai pada 8 Jun 2007. nombor Journal d'Entrée-nya ialah JE27434 dan nombor Catalogue Général-nya ialah CG14238.

Kandungan
Pada satu sisi, terdapat adengan haiwan-haiwan yang berjalan satu barisan.Stephan Seidlmayer 1998, p. 28.Fragment Palet Tehenu "tablet Ufti Libya" , laman web rasmi Muzium Agung MesirWilkinson 1999, p. 137. Di bawah haiwan-haiwan ini, terdapat sebuah dusun dengan pokok zaitun, dan inskripsi hieroglif  atau tjehenw (biasanya ditranskripsikan sebagai tehenu), kemungkinan besar toponim untuk Delta Nil Barat atau, menurut kebanyakan sarjana, tanah yang dipanggil Libya. Aksara tersebut terdiri daripada sebatang kayu lempar di atas sebuah bujur, yang bermaksud "wilayah", "tempat", "pulau", sebuah toponim untuk Libya atau Delta Barat yang disebut THnw, Tjehenw.

Sebelah lagi Palet Libya menunjukkan kaki beberapa orang di atas garisan pembahagi. Di bawah garis ini, tujuh bandar berkubu digambarkan, dengan nama setiap bandar ditulis di dalam temboknya. Di atas setiap bandar, seekor haiwan memegang temboknya dengan hieroglif mr (cangkul). Günter Dreyer mentafsirkan adengan ini sebagai adengan kemusnahan dan haiwan-haiwan itu, atau panji haiwan, sebagai nama-nama diraja.Wilkinson 1999, p. 42. Walau bagaimanapun, sarjana lain mencadangkan bahawa haiwan-haiwan itu mewakili tentera diraja atau simbol. Satu lagi tafsiran yang ialah adengan ini menunjukkan bandar-bandar ini diasaskan.Abeer El-Shahawy 2010, p. 20.

See also
Senarai palet Mesir purba
Palet kosmetik

Rujukan

Sumber
 Abeer El-Shahawy. The Egyptian Museum in Cairo, (American University in Cairo Press 2005), 
 Lloyd, Alan B. A Companion to Ancient Egypt, vol.1, (Blackwell 2010), 
 Seidlmayer, Stephan. Egypt: The World of the Phaaohs, Editors: Regine Schulz, Matthias Seidel, (Könemann, 1998), 
Wilkinson, Toby. Early Dynastic Egypt, (Routledge, 1999), 

Pautan luar
The Libyan Palette (termasuk imej multimedia boleh zum depan dan belakang palet, dalam tetingkap pop timbul).
Back view of the palette (laman web rasmi Muzium Mesir, Kaherah)
Large front & back view  (termasuk bibliografi kertas Mesirologi yang merujuk kepada palet)

Kategori:Karya alaf ke-4 SM
Kategori:Palet Mesir Purba
Kategori:Muzium Mesir
Kategori:Naqada III
Kategori:Abydos, Mesir
Kategori:Penemuan arkeologi di Mesir